Tesla valorează pentru prima dată peste 800 de miliarde de dolari. Acţiunile companiei sunt în continuă creştere.
Acţiunile Tesla au crescut cu 4,9% vineri. Compania de maşini electrice a ajuns să valoreze peste 800 de miliarde de dolari. Elon Musk a devenit joi cel mai bogat om din lume.
Acţiunile Tesla au crescut, vineri, cu 4,9%, ceea ce înseamnă că valoarea de piaţă a producătorului de maşini electrice a depăşit, pentru prima oară, suma de 800 de miliarde de dolari, relatează Reuters.În sesiunea anterioară, valoarea de piaţă depăşea 774 de miliarde de dolari, astfel Tesla era a cincea cea mai valoroasă companie de pe Wall Street, după Alphabet, părintele Google, şi înaintea gigantului social media Facebook.Acţiunile Tesla, care au crescut de peste opt ori anul trecut, au avut o creştere de aproape 8% joi, motiv pentru care CEO-ul companiei, Elon Musk, a devenit cel mai bogat om din lume.